BRTS અમદાવાદના આસિસ્ટન્ટ મેનેજર મુકેશ પટેલ કહે છે કે, લોકો વધારે ડ્રાઈવ ન કરવા માટે રોંગ સાઈડ ચલાવતા હતા, આ કારણે 6 સ્થળોએ રેલિંગ કટ કરવામાં આવી છે. AMCએ આ સંદર્ભે ફરિયાદો વધી જતા ટ્રાફિક ડિપાર્ટમેન્ટ સાથે ચર્ચા કરી હતી અને પછી આ નિર્ણય લીધો હતો. આ પ્રકારનું પહેલું ઈન્ટરસેક્શન મેયર ગૌતમ શાહના ઘર પાસે કરવામાં આવ્યું છે. AEC અને હેલમેટ સર્કલ રુટ પર રેલિંગ કટ કરવાને કારણે મેમનગરથી નારણપુરા જઈ રહેલા અથવા નારણપુરાથી મેમનગર તરફ આવી રહેલા લોકોને સરળતા રહેશે. આ સિવાય સોલા રોડ, વાડજ અને રાણીપ બસ સ્ટોપ પાસે પણ આવા ઈન્ટરસેક્શન આપવામાં આવ્યા છે. દાણીલીમડાથી ચંડોળા તરફ જતા અને અંજલી સર્કલથી ફતેહપુરા જતા રોડ પર પણ BRTS કોરિડોર કટ કરવામાં આવી છે.